‘โลตัส มันนี่ พลัส’ ผนึกกำลัง ‘มาสเตอร์การ์ด’ เปิดตัว “บัตรเครดิตโลตัส แพลทินัม”
‘โลตัส มันนี่ พลัส’ ผนึกกำลัง ‘มาสเตอร์การ์ด’ เปิดตัว “บัตรเครดิตโลตัส แพลทินัม” ลุยรีแบรนด์เจาะตลาด Gen Y ตั้งเป้ายอดใช้จ่ายผ่านบัตรเติบโต 12%
1 เม.ย. 2565

มร.นิค สมาร์ท กรรมการผู้จัดการใหญ่ โลตัส มันนี่ พลัส ผู้ให้บริการด้านบัตรเครดิตและสินเชื่อส่วนบุคคลชั้นนำ กล่าวว่า “ในโอกาสที่ โลตัส มันนี่ พลัส ได้ปรับภาพลักษณ์แบรนด์ครั้งยิ่งใหญ่ โดยเปลี่ยนชื่อและโลโก้ พร้อมก้าวสู่บทใหม่ในการให้บริการทุกเรื่องการเงิน ทั้งบัตรเครดิตและสินเชื่อ ภายใต้แนวคิด “พลัสความสุข ทุกความคุ้มค่า” โลตัส มันนี่ พลัส จึงเตรียมรุกตลาดบัตรเครดิตครั้งใหญ่ โดยได้ร่วมมือกับมาสเตอร์การ์ด ผู้นำระดับโลกด้านเทคโนโลยีการชำระเงิน เปิดตัว “บัตรเครดิตโลตัส แพลทินัม” เพื่อขยายฐานลูกค้า โดยมุ่งเจาะตลาดกลุ่มคน Gen Y วัยทำงาน 25-35 ปี ที่มีไลฟ์สไตล์ทันสมัย ฉลาดใช้ มองหาความคุ้มค่า ด้วยจุดเด่นของบัตรที่มอบสิทธิประโยชน์ที่คุ้มค่า ใช้งานง่ายในชีวิตประจำวัน เช่น รับคูปองเงินสดสูงสุด 3.5% ที่โลตัส, รับเครดิตเงินคืนสูงสุด 3% ที่ปั๊มน้ำมันเอสโซ่, ผ่อนสินค้าทุกชิ้น 0% นาน 3 เดือนได้ทั้งห้างโลตัสผ่านแอป UCHOOSE เป็นต้น พร้อมมอบความสะดวก ปลอดภัยในการใช้จ่ายด้วยเทคโนโลยี Contactless แตะจ่ายแบบไร้สัมผัส ซึ่งน่าจะตอบไลฟ์สไตล์ของกลุ่มเป้าหมายได้เป็นอย่างดี”สำหรับในช่วงเปิดตัว ลูกค้าใหม่ที่สมัครบัตรเครดิตโลตัส แพลทินัม ตั้งแต่ 1 เมษายน – 30 มิถุนายน 2565 และได้รับอนุมัติบัตร จะได้รับความคุ้มคืนสูงสุดถึง 15% เมื่อใช้จ่ายที่โลตัสหรือโลตัสช้อปออนไลน์ นาน 3 รอบบิล สำหรับยอดใช้จ่ายสะสมไม่เกิน 15,000 บาท ส่วนลูกค้าปัจจุบันที่เป็นสมาชิกอยู่แล้ว บริษัทจะจัดส่งบัตรใหม่พร้อมด้วยโปรโมชันเปิดใช้งานบัตร รับความคุ้มคืนสูงสุด 10% เมื่อใช้จ่ายแบบแตะจ่าย Tap &amp; Go ที่ร้านค้าใดก็ได้ หรือผูกจ่ายกับอี-วอลเล็ทชั้นนำต่าง ๆ ได้แก่ True Money Wallet, ShopeePay และ Rabbit Line Pay ครบ 800 บาทขึ้นไปต่อครั้ง และรับเครดิตเงินคืนสูงสุด 8% ที่สถานีบริการน้ำมันเอสโซ่เมื่อใช้จ่าย 800 บาทขึ้นไปต่อครั้งในวันเสาร์-อาทิตย์ โดยเงื่อนไขเป็นไปตามที่บริษัทกำหนดนางสาวไอลีน ชูว ผู้จัดการประจำประเทศไทยและเมียนมาร์ มาสเตอร์การ์ด กล่าวว่า “มาสเตอร์การ์ดมีความยินดีอย่างยิ่งที่ได้เป็นพันธมิตรร่วมกับ โลตัส มันนี่ พลัส เพื่อช่วยให้ผู้บริโภคสามารถเข้าถึงทางเลือกในการชำระเงินแบบไร้สัมผัสมากขึ้นในประเทศไทย บัตรเครดิต โลตัส แพลทินัม ได้ถูกออกแบบมาโดยเฉพาะเพื่อให้เข้ากับรูปแบบไลฟ์สไตล์ของคนไทยในปัจจุบันที่ต้องการความสะดวกสบายทางดิจิตอลเป็นอย่างแรก มาสเตอร์การ์ดมีเครือข่ายในกว่า 210 ประเทศ และดำเนินงานร่วมกับพันธมิตรหลักของเราในการพัฒนาระบบการชำระเงินที่ปลอดภัย ราบรื่น และพร้อมมอบประสบการณ์การชำระเงินที่แสนคุ้มค่าให้กับผู้ใช้บริการ ในโลกการชำระเงินทั้งแบบโดยตรงที่ร้านค้าและแบบออนไลน์”มร.นิค สมาร์ท กล่าวเสริมว่า “โลตัส มันนี่ พลัส คาดว่า สิทธิประโยชน์บัตรที่คุ้มค่าและหลากหลายยิ่งขึ้นนี้ จะตอบโจทย์ความต้องการของลูกค้ากลุ่มเป้าหมายของเราได้เป็นอย่างดี ดังจะเห็นได้จากข้อมูลพฤติกรรมการใช้จ่ายของกลุ่มลูกค้าบัตรเครดิตของเราในปีที่ผ่านมา พบว่า หมวดรายการใช้จ่ายสูงสุด 5 อันดับแรก ได้แก่ 1.ซุปเปอร์มาร์เก็ต 2. ปั๊มน้ำมัน 3. ประกันภัย 4. ช้อปปิ้ง 5. ตกแต่งบ้าน แสดงให้เห็นว่าลูกค้าของเราเป็นกลุ่มที่ชื่นชอบความคุ้มค่าในการใช้จ่ายในชีวิตประจำวัน นอกจากนี้ เพื่อสื่อสารภาพลักษณ์แบรนด์ใหม่ของ ‘โลตัส มันนี่ พลัส’ และสิทธิประโยชน์สุดพิเศษของบัตรเครดิตโลตัส แพลทินัม โลตัส มันนี่ พลัส จึงทุ่มงบการตลาดกว่า 100 ล้านบาท สร้างแคมเปญสื่อสารแบรนด์ผ่านสื่อทั้งออนไลน์และออฟไลน์, สื่อโฆษณา Out-of-home, โซเชียลมีเดีย, เว็บไซต์และเฟซบุ๊กโลตัส มันนี่ พลัส โดยได้รับเกียรติจาก อาย-กมลเนตร เรืองศรี นักแสดงรุ่นใหม่ที่มีไลฟ์สไตล์ที่ทันสมัย มาร่วมสื่อสารสิทธิประโยชน์ของบัตรเครดิต โลตัส ผ่านทุกช่องทางการสื่อสารทั้งออฟไลน์และออนไลน์แคมเปญ ซึ่งจะทยอยเปิดตัวตั้งแต่ไตรมาสที่ 2 ของปีนี้เป็นต้นไป ทั้งนี้ คาดว่าแคมเปญสื่อสารการตลาด รวมทั้งสิทธิประโยชน์ที่โดดเด่นของบัตรเครดิตใหม่นี้ จะช่วยขยายฐานลูกค้าบัตรเครดิตของโลตัส มันนี่ พลัส โดยบริษัทตั้งเป้ายอดสมัครบัตรใหม่เติบโตกว่า 80% ยอดใช้จ่ายผ่านบัตรเติบโต 12%”